พอดี นมแม่ที่ปั้มใส่ขวดตั้งทิ้งไว้1 วัน เตรียมจะล้าง แต่พ่อของเด็กเผลอเอานมขวดนั้นไปให้ลูกกิน เด็กทารกอายุ 2เดือนค่ะ แม่รีบไปชิมดู มันยังไม่เปรี้ยวนะคะ แต่มันตั้งทิ้งไว้นอกตู้เย็น เกิน1วันแล้วค่ะ เด็กทารกจะเป็นอะไรมากมั้ยคะ ขอบสำหรับคำตอบล่วงหน้าค่ะ
สวัสดีค่ะ นมแม่ที่ถูกปั๊มออกมา หากตั้งทิ้งไว้ที่อุณหภูมิห้อง โดยมีอุณหภูมิมากกว่า 25 องศาเซลเซียส ก็จะอยู่ได้ไม่นานเกิน 4 ชั่วโมง หากกอุณหภูมิน้อยกว่านี้ ก็อาจอยู่ได้นานขึ้น แต่ก็ไม่นานเกิน 6 ชั่วโมงดังนั้น หากตั้งทิ้งไว้ 1 วัน นมน่าจะเริ่มมีเชื้อโรคเกิดขึ้นแล้ว ซึ่งแม้จะชิมแล้วยังไม่เปรี้ยว แต่ก็อาจมีเชื้อโรคอยู่แล้วค่ะ ดังนั้น หากให้ลูกทานนมไป ก็ควรเฝ้าสังเกตอาการของลูกอย่างใกล้ชิด หากลูกมีอาการผิดปกติ ก็ควรไปพบแพทย์เพื่อตรวจรักษาค่ะ เช่น มีอาเจียน ท้องป่องขึ้น ถ่ายอุจจาระผิดปกติไป ดูดนมน้อยลง มีไข้ ซึม ร้องไห้งอแง เป็นต้น